Hva får du om du blander et esel med en zebra?
DONKRA: Dette er hva du får om du parer en zebra med et esel. (Foto: APTN)
Da får du en donkra!
Den noe uvanlige nye dyrearten kom til verden i en dyrepark i Xiamen i Kina nylig, melder nyhetsbyrået AP.
Dyret, som er rundt en meter høyt og veier rundt 30 kilo, har arvet utseende til begge sine foreldre. Den har størrelsen og øynene til eselpappaen og stripene på beina etter mamma-sebraen.
LES OGSÅ: Dyrehage forvandlet esel om til sebra
Navnet donkra kommer av det engelske navnet på foreldrene, donkey og sebra. Da får du donkra.
Det var komplikasjoner under fødselen, men med kyndig hjelp fra en veterinær gikk det bra.
MOR OG BARN: Moren er en zebra, mens faren er et esel. Barnet har fått stripene til mor på beina og størrelsen til et esel. (Foto: APTN)
– Dyret holdt på å bli kvalt av amnionvæske i løpet av fødselen, men vi klarte å redde han til slutt ved å holde den opp ned og fjerne væsken fra dets nese og munn, sier Lin Qiaoying til den statlige kinesiske nyhetskanalen CCTV.
Dyreparken lar både sebraer, esler og sauer gå fritt rundt. Og det var i mai i 2010 de ansatte oppdaget at en zebra og et esel regelmessig parret seg.
I februar ble det slått fast at zebraen var gravid.
Donkraen er fortsatt ikke helt stødig på beina, men har alt møtt de første gjestene i dyreparken.
LES OGSÅ: Se, en sebra!
Ifølge de ansatte i dyreparken har zebraen vært svært aggressiv for å beskytte sitt noe uvanlige barn.